PSTC รูดหนักเกือบติดฟลอร์! เหตุขึ้นเครื่องหมาย XA วันนี้
PSTC รูดหนักเกือบติดฟลอร์! เหตุขึ้นเครื่องหมาย XA วันนี้ ล่าสุด ณ เวลา 10.08 น.อยู่ที่ 0.58 บาท ลบ 0.23 บาท หรือ 28.40% สูงสุด 0.60 บาท ต่ำสุด 0.58 บาท มูลค่าการซื้อขาย 2.61 ล้านบาท
29 ธ.ค. 2558

ผู้สื่อข่าวรายงานว่า ราคาหุ้น บริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC ณ เวลา 10.08 น.อยู่ที่ 0.58 บาท ลบ 0.23 บาท หรือ 28.40% สูงสุด 0.60 บาท ต่ำสุด 0.58 บาท มูลค่าการซื้อขาย 2.61 ล้านบาท 
ทั้งนี้ ราคาหุ้นที่มีการปรับตัวลงเป็นอย่างมาก เนื่องจากวันนี้หุ้นขึ้นเครื่องหมาย XW (ผู้ซื้อหลักทรัพย์ไม่ได้สิทธิรับใบสำคัญแสดงสิทธิที่จะซื้อหลักทรัพย์) สำหรับผู้ถือหุ้นที่จองซื้อหุ้นเพิ่มทุน อัตราส่วน (เดิม:ใหม่) ณ ราคา (บาท)  5 : 1 และขึ้นเครื่องหมาย XR (ซื้อหลักทรัพย์ไม่ได้สิทธิจองซื้อหุ้นออกใหม่)
อนึ่ง PSTC ออกและจัดสรรใบสำคัญแสดงสิทธิที่จะซื้อหุ้นสามัญของบริษัทครั้งที่ 1 (“ใบสาคัญแสดงสิทธิ PSTC-W1”) จำนวนไม่เกิน 442,283,875 หน่วย ให้แก่ผู้ถือหุ้นเดิมของบริษัทที่จองซื้อและได้รับจัดสรรหุ้นสามัญเพิ่มทุนที่ออกและเสนอขายให้แก่ผู้ถือหุ้นเดิมตามสัดส่วน (Right Offering) ในอัตราส่วน 5 หุ้นสามัญเพิ่มทุน ต่อ 1 หน่วยใบสำคัญแสดงสิทธิ โดยไม่คิดมูลค่าและมีราคาใช้สิทธิซื้อหุ้นตามใบสำคัญแสดงสิทธิ PSTC-W1 ดังกล่าว เท่ากับ 0.50 บาทต่อหุ้น
ขณะเดียวกันจัดสรรหุ้นสามัญเพิ่มทุนของบริษัทจำนวน 2,680,297,833 หุ้น ซึ่งมีมูลค่าที่ตราไว้หุ้นละ 0.10 บาท โดยจัดสรรหุ้นสามัญเพิ่มทุนของบริษัทจำนวนไม่เกิน 2,211,419,375 หุ้น มูลค่าที่ตราไว้หุ้นละ 0.10 บาท เพื่อเสนอขายให้แก่ผู้ถือหุ้นเดิมของบริษัทตามสัดส่วน (Right Offering) โดย เสนอขายในอัตราส่วน 1 หุ้นสามัญเดิม ต่อ 1 หุ้นสามัญใหม่ ในราคาเสนอขายหุ้นละ 0.40 บาท
ส่วนหุ้นสามัญเพิ่มทุนของบริษัทจำนวนไม่เกิน 442,283,875 หุ้น มูลค่าที่ตราไว้หุ้นละ 0.10 บาท เพื่อรองรับการใช้สิทธิของใบสำคัญแสดงสิทธิ PSTC-W1 ที่บริษัทจะออกให้แก่ผู้ถือหุ้นเดิมของบริษัทที่จองซื้อและได้รับจัดสรรหุ้นสามัญเพิ่มทุนที่ออกและเสนอขายให้แก่ผู้ถือหุ้นเดิมตามสัดส่วน (Rights Offering) ตามที่ได้รับอนุมัติในวาระที่ 3 และจำนวนไม่เกิน 26,594,583 หุ้น เพื่อรองรับการปรับอัตราการใช้สิทธิของใบสำคัญแสดงสิทธิ PSTC-ESOP